CELEX: 62008CB0483
Language: mt
Date: 2009-07-09 00:00:00
Title: Kawża C-483/08: Digriet tal-Qorti tal-Ġustizzja (Is-Seba Awla) tad- 9 ta’ Lulju 2009 (talba għal deċiżjoni preliminari mit-Tribunal de première instance ta’ Mons — Il-Belġju) — Régie communale autonome du stade Luc Varenne vs État belge — SPF Finances (L-ewwel subparagrafu tal-Artikolu 104(3) tar-Regoli tal-Proċedura — Is-Sitt Direttiva tal-VAT — Artikolu 10(1) u (2) — Irkupru tat-taxxa mnaqqsa b’mod żbaljat — Bidu tad-dekorrenza tat-terminu ta’ preskrizzjoni)

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/18
            
         Digriet tal-Qorti tal-Ġustizzja (Is-Seba Awla) tad-9 ta’ Lulju 2009 (talba għal deċiżjoni preliminari mit-Tribunal de première instance ta’ Mons — Il-Belġju) — Régie communale autonome du stade Luc Varenne vs État belge — SPF Finances
   (Kawża C-483/08) (1)
   
   (L-ewwel subparagrafu tal-Artikolu 104(3) tar-Regoli tal-Proċedura - Is-Sitt Direttiva tal-VAT - Artikolu 10(1) u (2) - Irkupru tat-taxxa mnaqqsa b’mod żbaljat - Bidu tad-dekorrenza tat-terminu ta’ preskrizzjoni)
   2009/C 282/34
   Lingwa tal-kawża: Il-Franċiż
   
      Qorti tar-rinviju
   
   Tribunal de première instance de Mons
   
      Partijiet fil-kawża prinċipali
   
   
      Rikorrenti: Régie communale autonome du stade Luc Varenne
   
      Konvenut: État belge — SPF Finances
   
      Suġġett
   
   Talba għal deċiżjoni preliminari — Tribunal de première instance de Mons — Interpretazzjoni tal-Artikolu 10 tad-Direttiva 77/388/KEE: Is-Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU L 145, p. 1) — Kunċetti ta’ “fatt taxxabbli” u “intaxxar” — Bidu tad-dekorrenza tat-terminu ta’ preskrizzjoni tal-proċeduri għall-irkupru tat-taxxa — Jum tal-ħruġ tal-fattura jew jum tal-preżentata tad-dikjarazzjoni li biha l-persuna taxxabbli tinvoka d-dritt tagħha għal tnaqqis tat-taxxa?
   
      Dispożittiv
   
   L-Artikolu 10 tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud (ĠU L 145, p. 1): bażi uniformi ta’ stima, kif emendata bid-Direttiva tal-Kunsill 2002/38/KE, tas-7 ta’ Mejju 2002, għandu jiġi interpretat fis-sens li ma jipprekludix leġiżlazzjoni nazzjonali u prattika amministrattiva nazzjonali li jistabbilixxu l-bidu tad-dekorrenza tat-terminu ta’ prekrizzjoni tal-proċeduri għall-irkupru tat-taxxa fuq il-valur miżjud imnaqqsa b’mod żbaljat fil-jum tal-preżentata tad-dikjarazzjoni li biha l-persuna taxxabbli invokat għall-ewwel darba d-dritt tagħha għal tnaqqis.
   
      (1)  ĠU C 19, 24.01.2009